**PREPORUKE ZA INKLUZIVNO OBRAZOVANJE**

**U BOSNI I HERCEGOVINI**

***U V O D***

Cilj aktuelnih i predstojećih reformi u obrazovnom sektoru je izgradnja obrazovanja kao generirajućeg faktora ukupnog društveno-ekonomskog razvoja i njegova integracija u evropski obrazovni prostor. Ove integracije u obrazovanju se realizuju putem osiguravanja pravnih, institucionalnih i drugih standarda u obrazovanju, a u skladu sa evropskim principima.

Zakonska regulativa u Bosni i Hercegovini, za sve nivoe obrazovanja, omogućava da svaka individua ima jednako pravo pristupa i jednake mogućnosti učešća u odgovarajućem obrazovanju, bez diskriminacije po bilo kojoj osnovi.

U Bosni i Hercegovini se inkluzivno obrazovanje shvata kao pedagoško-humanistički i reformski pokret. Bazira se na unošenje novih pristupa u obrazovni sektor koji su zasnovani na iskustvima zemalja u okruženju i na primjerima dobre prakse u Evropi.

U Bosni i Hercegovini koncept inkluzivnog obrazovanja teži da otkloni i stalno otklanja barijere za ravnopravno učenje tokom cijelog života i učešće svih individua u sistemu obrazovanja, što znači da svi ostvaruju pravo školovanja u redovnom i dugim oblicima obrazovanja.

Imajući u vidu potrebu za unaprjeđenjem socijalne inkluzije i socijalne kohezije promocijom inkluzivnog obrazovanja i obuke, neophodno je promovirati i primjenjivati princip inkluzivnog obrazovanja koji poštuje i omogućava različitost među svima koji uče, s posebnim fokusom na one koji su izloženi riziku marginalizacije i isključenja.

Razvojem svakog pojedinca u skladu sa njegovim mogućnostima i preferencijama, te potpunom primjenom obrazovne i socijalne inkluzije, utičemo na stvaranje uslova za zrelo društvo u kojem je svaka osoba prepoznata kao vrijedan član.

Kultura dijaloga, demokratska uređenost društava koja omogućavaju svakom pojedincu da pronađe svoje mjesto po mjeri i načelima soldarnosti i ravnopravnosti, pokazatelji su ne samo evropskih, nego i civilizacijskih vrijednosti, koje i trebaju biti temelj osnovnih ljudskih prava i demokratije, te odraz zdravog društva u cjelini.

**U skladu sa vizijom Vijeća Evrope za kvalitetno obrazovanje i Preporukom CM/Rec(2012)13 Odbora ministara državama članicama o osiguravanju kvalitetnog obrazovanja, kao i sa međunarodnim standardima za kvalitetno obrazovanje za sve, te preporukama Evropske komisije za unapređenje obrazovnog sektora u kontekstu integracionih procesa, posebno u segmentu inkluzije, predstavljaju prioritete u oblasti obrazovanja u Bosni i Hercegovini.**

Stoga su ovim dokumentom predložene mjere koje ističu potrebu osiguranja da se kvalitetno obrazovanje za sve doživljava kao javno dobro i osnovna društvena vrijednost u Bosni i Hercegovini.

U tom smislu je neophodno provesti antidiskriminatorne politike u skladu sa međunarodnim standardima i razviti demokratsku kulturu u školama zasnovanu na načelima demokratskih prava i odgovornosti.

Implementacija predložnih preporuka bi trebala doprinijeti unapređenju inkluzivnog obrazovanja i daljem razvoju inkluzivnih obrazovnih politika, ***što bi trebao biti kontinuiran proces***, vizija i cilj nadležnih obrazovnih vlasti u Bosni i Hercegovini i svih relevantnih partnera, za ostvarenje kvalitetnog obrazovanja na svim nivoima, za sve.

***P R E P O R U K E***

**PREPORUKA 1: Povećati kapacitete škole za stvaranje inkluzivnog okruženja**

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Podizanje svijesti o značaju inkluzivnog odgoja i obrazovanja | Organiziranje raznih promotivnih aktivnosti i događaja za širu javnost (priredbe, radionice, kampanje, seminari, okrugli stolovi, medijske promocije).  Razvijanje školskih razvojnih planova baziranih na principima inkluzivnosti.  Organiziranje aktivnosti u cilju uređenja školskog prostora na principima inkluzivnosti.  Dokumentiranje i prezentacija primjera dobre prakse koji doprinose podizanju svijesti javnosti. | Organizirane različite promotivne aktivnosti i događaji.  Razvijeni školski razvojni planovi na principima indeksa inkluzivnosti.  Uređen školski prostor na principima inkluzivnosti.  Dokumentirani i prezentirani primjeri dobrih praksi realiziranih u cilju podizanja svijesti javnosti. | Obrazovne vlasti na svim nivoima, Agencija za predškolsko, osnovno i srednje obrazovanje, osnovne i srednje škole, centri za socijalni rad, lokalna zajednica[[1]](#footnote-1) i privredni subjekti, nevladin sektor. |
| 1. Aktivna identifikacija djece koja nisu obuhvaćena odgojno-obrazovnim radom i njihovo uključivanje u odgojno-obrazovne ustanove. | Formiranje baza podataka i redovno prikupljanje i ažuriranje podataka.  Mapiranje potreba djece koja nisu obuhvaćena odgojno-obrazovnim radom i dostupnih resursa za organizaciju i realizaciju odgojno-obrazovnog rada i podršku u učenju.  Uključivanje identificirane djece u odgojno-obrazovne ustanove. | Formirane baze podataka.  Identificirane potrebe i dostupni resursi.  Djeca su uključena u odgojno-obrazovne ustanove. | Obrazovne vlasti na svim nivoima, osnovne i srednje škole, pedagoški zavodi, zavodi za statistiku, centri za socijalni rad, lokalna zajednica, nevladine organizacije. |
| 1. Jačanje partnerske saradnje sa roditeljima/starateljima. | Razvoj programa partnerske saradnje s roditeljima/starateljima radi povećanja njihovog učešća u kreiranju inkluzivne školske kulture i prakse.  Uključivanje i roditelja djece koja su marginalizirana u rad vijeća roditelja i školskih odbora. | Razvijeni i primjenjeni programi partnerske saradnje sa roditeljima/starateljima.  Roditelji iz marginaliziranih grupa su članovi vijeća roditelja i školskih odbora. | Osnovne i srednje škole, roditelji/staratelji. |
| 1. Osnaživanje sve djece u suzbijanju predrasuda o pripadnicima marginalizirane populacije i osiguranje sistema vršnjačke podrške. | Integriranje sadrzaja i aktivnosti koji promovišu vrijednosti inkluzije u nastavnom i vannastavnom radu.  Primjena različitih modela vršnjačke podrške i učenja. | Inkluzivne vrijednosti su prepoznate u nastavnim pripremama.  Svi učenici su uključeni u vannastavne aktivnosti.  Primjenjen model uzajamnog učenja (peer learning), recipročne pomoći i mentorstva/tutorstva. | Osnovne i srednje škole/Vijeće učenika. |

**PREPORUKA 2: *Unaprijediti nastavničke kompetencije***

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Unapređenje inicijalnog obrazovanja nastavnika. | Izmjena postojeće i donošenje nove legislative, uključujući i podzakonske akte, u cilju razvoja koncepta obaveznog petogodišnjeg nastavničkog studija.  Kreiranje nastavnih planova i programa na nastavničkim fakultetima za rad u inkluzivnom okruženju.  Razvijanje i jačanje partnerske saradnje nastavničkih fakulteta i pedagoških zavoda i odgojno-obrazovnih ustanova. | Ostvaren zakonski osnov za obavezni petogodišnji nastavnički studij.  Razvijeni i primijenjeni nastavni planovi i programi.  Potpisani memorandum o razumijevanju i ugovori između institucija. | Nadležne obrazovne vlasti, Agencija za razvoj visokog obrazovanja i osiguranje kvalitete, univerziteti, nastavnički fakulteti i akademije, pedagoški zavodi, osnovne i srednje škole. |
| 1. Unapređenje sistema profesionalnog razvoja nastavnika, stručnih saradnika i menadžmenta škole. | Uvođenje sistema licenciranja nastavnika u cilju standardizacije nastavničke profesije i osiguranja kvalitete.  Razvoj sistema certificiranja i priznavanja neformalnih obuka i informalno stečenih kompetencija.  Kontinuirano istraživanje o obrazovnim potrebama nastavnika, stručnih saradnika i menadžmenta odgojno-obrazovne ustanove.  Identifikacija kvalitetnih programa obuke koje provode nevladine i međunarodne organizacije od nadležnih obrazovnih institucija i uvrštavanje u programe profesionalnog usavršavanja nastavnika.  Na nivou škole razviti i unaprijediti znanja i vještine nastavnika i stručnih saradnika, a na nivou pedagoških zavoda stručne savjetnike za monitoring i evaluaciju inkluzivnosti škole.  Razvijanje i unapređenje kompetencija nastavnika, stručnih saradnika i menadžmenta škole za izradu, kontinuirani razvoj, primjenu i evaluaciju školskih razvojnih planova.  Razvijanje znanja i vještina nastavnika i stručnih saradnika za izradu, razvoj i primjenu individualnih nastavnih programa.  Razvijanje i jačanje partnerske saradnje nastavničkih fakulteta i pedagoških zavoda i odgojno-obrazovnih ustanova u cilju profesionalnog razvoja nastavnika iz oblasti inkluzije. | Uspostavljen sistem licenciranja nastavnika.  Razvijen sistem certificiranja i priznavanja neformalnih obuka i informalno stečenih kompetencija.  Identificirane obrazovne potrebe nastavnika, stručnih saradnika i menadžmenta odgojno-obrazovnih ustanova.  Identificirani kvalitetni programi obuke koje provode nevladine i međunarodne organizacije.  Svi nastavnici, stručni saradnici i savjetnici iz pedagoških zavoda su obučeni za monitoring i evaluaciju inkluzivnosti škole.  Svi nastavnici, stručni saradnici i menadžment škole su obučeni za izradu, kontinuirani razvoj, primjenu i evaluaciju školskih razvojnih planova.  Svi nastavnici, stručni saradnici i menadžment škole učestvuju u izradi i primjeni školskih razvojnih planova.  Svi nastavnici i stručni saradnici obučeni su za izradu, razvoj i primjenu individualnih nastavnih programa.  Potpisani memorandum o razumijevanju i ugovori između institucija. | Nadležne obrazovne vlasti, Agencija za predškolsko, osnovno i srednje obrazovanje, univerziteti, nastavnički fakulteti i akademije, pedagoški zavodi, osnovne i srednje škole, nevladine i međunarodne organizacije. |

**PREPORUKA 3: *Razviti sistem podrške u inkluzivnom obrazovanju***

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Osiguranje finansijski održivog programa asistencije u nastavi. | Osiguranje asistenata u nastavi kroz angažovanje nastavnika koji su tehnološki višak, njihovu obuku, kao i obuku drugih rapoloživih kadrova koji mogu raditi kao asistenti u nastavi (npr. nastavnici pripravnici i dr).  Uvođenje jednogodišnjeg specijalističkog programa na nastavničkim fakultetima za obuku asistenata u nastavi.  Korištenje resursa specijalnih škola (kao resursnih centara) koji će pružati usluge stručne podrške školama, asistencije u nastavi i dr. | Obučeni i angažovani asistenti u nastavi, gdje je evidentirana potreba za njima.  Uveden program na fakultetima.  Potpisani ugovori o saradnji između redovnih i specijalnih škola. | Obrazovne vlasti na svim nivoima, univerziteti, pedagoški zavodi, osnovne i srednje skole, specijalne škole, lokalna zajednica nevladin sektor, međunarodne organizacije. |
| 1. Formiranje školskih (stručnih) timova za podršku inkluzivnom obrazovanju i razvoj modela uzajamne podrške među kolegama u školi. | Formiranje stručnog tima za podršku inkluzivnom obrazovanju u svakoj školi, koji će se sastojati od stručnih saradnika i određenog broja nastavnika.  Razvijanje modela uzajamne podrške, razmjene iskustava i obuke među kolegama u odgojno-obrazovnim ustanovama. | Formiran stručni tim u svakoj osnovnoj i srednjoj školi.  Razvijen i implementiran model uzajamne podrške među kolegama u odgojno-obrazovnim ustanovama. | Osnovne i srednje škole. |
| 1. Osigurati obuku i podršku roditeljima čija su djeca u inkluzivnom obrazovanju. | Obuka roditelja za pružanje podrške djeci u učenju. | Obučeni roditelji za pružanje podrške djeci u učenju. | Osnovne i srednje škole, nevladine organizacije. |
| 1. Osiguranje mobilnih stručnih timova za podršku odgojno-obrazovnim ustanovama. | Izrada baze podataka sa relevantnim podacima o resursima – kapaciteti, programski i ljudski resursi.  Uspostavljanje mobilnih stručnih timova koji će koristiti postojeće resurse specijalnih škola i druge resurse iz zajednice, koji će u svom sastavu imati edukatore-rehabilitatore, logopeda, liječnika, socijalnog radnika, psihologa, pedagoga i druge relevantne stručnjake, a koji će pružati podršku tzv. redovnim osnovnim i srednjim školama. | Izrađena baza podataka o dostupnim ljudskim, programskim i prostornim resursima za pružanje podrške inkluzivnom obrazovanju.  Uspostavljeni i u funkciji mobilni stručni timovi. | Nadležna ministarstva obrazovanja, zdravstva i socijalne zaštite, pedagoški zavodi, osnovne i srednje skole, specijalne škole, centri za socijalni rad, domovi zdravlja, lokalna zajednica, nevladin sektor |
| 1. Razvijanje modela vršnjačkog umrežavanja i recipročne pomoći i podrške. | Razvijanje modela za pružanje pomoći i podrške među učenicima u školi. | Razvijen i implementiran model vršnjačke podrške u školi. | Osnovne i srednje škole, nevladine organizacije. |
| 1. Aktivno uključivanje svih ključnih aktera, nevladinih i međunarodnih organizacija, roditelja, lokalne zajednice i medija u sve procese. | Izrada planova uključivanja i programa saradnje škola sa svim relevantnim akterima s ciljem osiguranja inkluzije u obrazovanju.  Potpisivanje memoranduma o razumijevanju i ugovora o saradnji između škola i drugih relevantnih institucija. | Izrađeni planovi uključivanja i programi saradnje.  Potpisani memorandumi o razumijevanju i ugovori o saradnji. | Nadležna ministarstva obrazovanja, zdravstva i socijalne zaštite, pedagoški zavodi, osnovne i srednje škole, specijalne škole, centri za socijalni rad, domovi zdravlja, lokalna zajednica, nevladin sektor, roditelji, mediji, međunarodne organizacije. |
| 1. Uklanjanje građevinsko-arhitektonskih barijera. | Evidentiranje građevinsko-arhitektonskih barijera u školama i izrada planova za njihovo uklanjanje  Uklanjanje građevinsko-arhitektonskih barijera u školama (implementacija planova) | Građevinsko-arhitektonske barijere su evidentirane i izrađeni su planovi za njihovo uklanjanje.  Građevinsko-arhitektonske barijere u osnovnim i srednjim školama su eliminisane. | Nadležna ministarstva obrazovanja, finansija, osnovne i srednje škole, međunarodne organizacije (finansiranje), nevladine organizacije, lokalna zajednica, privredni subjekti. |

**PREPORUKA 4: Razviti okvir za monitoring i evaluaciju inkluzivnog obrazovanja (inkluzivnosti) u školi**

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Standardizacija procesa monitoringa i evaluacije inkluzivnosti škola. | Razvijanje kriterija za  inkluzivnosti škole.  Razvijanje instrumenata za monitoring i evaluaciju inkluzivnosti škole. | Razvijeni kriteriji za inkluzivnost škole.  Razvijeni instrument ii monitoring i evaluaciju inkluzivnosti škole. | Nadležna ministarstva obrazovanja, Agencija za predškolsko, osnovno i srednje obrazovanje, pedagoški zavodi, osnovne i srednje škole. |
| 1. Kontinuirani eksterni monitoring i evaluacija od strane lokalne zajednice u cilju uvida u primjenu inkluzivne kulture, politike i prakse odgojno-obrazovne ustanove. | Uspostavljanje mehanizama za monitoring i evaluaciju inkluzivnosti škole od strane lokalne zajednice. | Uspostavnjeni mehanizmi za monitoring i evaluaciju inkluzivnosti škole od strane lokalne zajednice. | Nadležna ministarstva obrazovanja, pedagoški zavodi, osnovne i srednje škole, lokalna zajednica. |

**PREPORUKA 5: Redefinirati upisnu politiku, posebno u srednjim školama**

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Osiguranje jednakog pristupa obrazovanju djece i mladih iz marginaliziranih i ranjivih kategorija | Planiranje upisnih kvota za učenike iz marginaliziranih i ranjivih kategorija posebno u srednjim školama (afirmativna akcija).  Besplatna priprema za polaganje prijemnog ispita. | Predviđen broj upisnih mjesta za učenike iz marginaliziranih i ranjivih kategorija.  Realizirana besplatna priprema za polaganje prijemnog ispita. | Nadležna ministarstva obrazovanja, osnovne i srednje škole. |
| 1. Upis i zadržavanje mladih u odgojno-obrazovnom sistemu | Razvijanje strategija za upisivanje i zadržavanje djece i mladih u odgojno-obrazovnom sistemu.  Formiranje baza podataka o djeci i mladima koji nisu uključeni i/ili su isključeni iz odgojno-obrazovnog sistema, redovno prikupljanje i ažuriranje podataka. | Razvijena strategija za upisivanje i zadržavanje djece i mladih u odgojno-obrazovnom sistemu.  Formirane baze podataka koje se redovno ažuriraju. | Obrazovne vlasti na svim nivoima, Agencija za predškolsko, osnovno i srednje obrazovanje, pedagoški zavodi, zavodi za statistiku, osnovne i srednje škole, centri za socijalni rad, lokalna zajednica, nevladin sektor. |
| 1. Rana profesionalna orijentacija i kontinuirano karijerno savjetovanje učenika, posebno iz marginaliziranih i ranjivih grupa | Razvijanje svijesti putem informiranja porodica o značaju obrazovanja i uključivanja u društvene aktivnosti.  Otklanjanje predrasuda o mogućnostima radnog osposobljavanja učenika iz marginaliziranih grupa.  Razvijanje modela srednjoškolskog obrazovanja u skladu s potrebama učenika i tržišta rada.  Razvijanje modela rane profesionalne orijentacije.  Osiguranje kontinuiranog karijernog savjetovanja učenika, posebno iz marginaliziranih i ranjivih grupa. | Organizirane različite promotivne aktivnosti i događaji s ciljem podizanja svijesti o značaju obrazovanja i uključivanja u društvene aktivnosti (priredbe, radionice, kampanje, seminari, okrugli stolovi, medijske promocije).  Realizirane različite aktivnosti s ciljem otklanjanja predrasuda o mogućnostima radnog osposobljavanja.  Razvijeni različiti modeli srednjoškolskog obrazovanja.  Razvijeni modeli rane profesionalne orijentacije.  Kontinuirano se realizira karijerno savjetovanje učenika. | Obrazovne vlasti na svim nivoima, Agencija za predškolsko, osnovno i srednje obrazovanje, ministarstva rada, pedagoški zavodi, osnovne i srednje skole, centri za socijalni rad, biroi za zapošljavanje, lokalna zajednica, nevladin sektor, privredni sektor. |
| 1. Razvijanje i jačanje partnerske saradnje | Ojačati partnersku saradnju između različitih nivoa obrazovanja.  Ojačati partnersku saradnju između obrazovanja, biroa za zapošljavanje i tržišta rada s ciljem informiranja o profesijama, potrebama i mogućnostima koje se nude na tržištu rada.  Ojačati partnersku saradnju između različitih nivoa obrazovanja i provrednih subjekata s ciljem realizacije praktične nastave, volonterskih aktivnosti, realizacije pripravničkog staža i sl. | Realizirane različite aktivnosti s ciljem razmjene informacija o učenicima (npr. učenički portfolio, dosje, i sl.), a u svrhu pružanja adekvatne podrške i pomoći u profesionalnom razvoju.  Realizirane različite aktivnosti s ciljem informiranja o profesijama, potrebama i mogućnostima koje se nude na tržištu rada (dani karijere, promotivne kampanje, okrugli stolovi, radionice i sl.)  Potpisani memorandum o razumijevanju i ugovori između institucija. | Obrazovne vlasti na svim nivoima, Agencija za predškolsko, osnovno i srednje obrazovanje, ministarstva rada, pedagoški zavodi, osnovne i srednje skole, centri za socijalni rad, biroi za zapošljavanje, lokalna zajednica, nevladin sektor, privredni sektor. |

**PREPORUKA 6: Formalizirati međusektorsku i međuinstitucionalnu saradnju u području inkluzivnog obrazovanja**

|  |  |  |  |
| --- | --- | --- | --- |
| **Cilj/Inicijativa** | **Akcija/Aktivnost** | **Ishod i mjere** | **Resursi i podrška** |
| 1. Uspostaviti efikasnije mehanizme saradnje tri sektora: obrazovanje, zdravstvo, socijalna zaštita u cilju osiguranja kvalitetne opservacije djece. | Razvijanje sistema praćenja s ciljem promocije socijalne inkluzije osoba koje nisu u formalnom sistemu obrazovanja (oni koji su završili neki nivo obrazovanja, oni koji su napustili školovanje i oni koji nisu ni bili uključeni u sistem).  Razvijanje sistema posredovanja i podrške s ciljem promocije socijalne inkluzije osoba koje nisu u formalnom sistemu obrazovanja (oni koji su završili neki nivo obrazovanja, oni koji su napustili školovanje i oni koji nisu ni bili uključeni u sistem).  Formiranje baze podataka i redovno prikupljanje i ažuriranje podataka. | Razvijen sistema praćenja s ciljem promocije socijalne inkluzije osoba koje nisu u formalnom sistemu obrazovanja (oni koji su završili neki nivo obrazovanja, oni koji su napustili školovanje i oni koji nisu ni bili uključeni u sistem).  Razvijen sistem posredovanja i podrške s ciljem promocije socijalne inkluzije osoba koje nisu u formalnom sistemu obrazovanja (oni koji su završili neki nivo obrazovanja, oni koji su napustili školovanje i oni koji nisu ni bili uključeni u sistem).  Formirane baze podataka i redovno prikupljani i ažurirani podaci | Obrazovne vlasti na svim nivoima, Agencija za predšolsko, osnovno i srednje obrazovanje, ministarstva o drugi organi uprave nadležni za oblast zdravstva, rada, socijalne politike, socijalni partneri-privredne komore, reprezentativni socijalni partneri, jedinice lokalne samouprave, nevladine organizacije. |
| 1. Formaliziranje saradnje između obrazovanja, tržišta rada i drugih ključnih partnera uspostavom tripartitnih vijeća. | Jačanje vertikalne i horizontalne partnerske saradnje između institucija unutar sektora obrazovanja i između različitih ustanova.  Unapređivanje partnerske saradnje općinskih službi, domova zdravlja, odgojno-obrazovnih ustanova, centara za socijalni rad i drugih partnerskih organizacija.  Unapređivanje partnerske saradnje općinskih službi, domova zdravlja,odgojno-obrazovnih ustanova,centara za socijalni rad i drugih partnerskih organizacija kroz rad tripartitnih vijeća | Ojačana vertikalna i horizontalna partnerska saradnja između institucija unutar sektora obrazovanja i između različitih ustanova.  Unaprijeđena partnerska saradnja općinskih službi, domova zdravlja, odgojno-obrazovnih ustanova, centara za socijalni rad i drugih partnerskih organizacija.  Protokoli su potpisani.  Unapređena partnerska saradnja općinskih službi, domova zdravlja, odgojno-obrazovnih ustanova, centara za socijalni rad i drugih partnerskih organizacija kroz rad tripartitnih vijeća | Obrazovne vlasti na svim nivoima, Agencija za predškolsko, osnovno i srednje obrazovanje, osnovne i srednje škole, centri za socijalni rad, lokalna zajednica i privredni subjekti, opštinske službe, domovi zdravlja |
| 1. Uspostavljanje koordinacije nevladinih organizacija u cilju sistematičnog korištenja dostupnih resursa. | Kreiranje zajedničke baze podataka nevladinih organizacija u cilju sistematičnog korištenja dostupnih resursa. | Kreirana zajednička baza podataka nevladinih organizcaija u cilju sistematičnog korištenja dostupnih resursa. | Obrazovne vlasti na svim nivoima,  Agencija za predškolsko, osnovno i srednje obrazovanje, osnovne i srednje škole, nevladin sektor |

1. Opštine i mjesne zajednice. [↑](#footnote-ref-1)